เมื่อทำตามบทเรียนเบื้องต้นในคู่มือเล่มนี้
คุณก็ได้กรุยทางจากชนชั้นล่าง
ไปอยู่เพนท์เฮาส์ของเจ้าพ่อแล้ว
ทีนี้ก็ถึงเวลาจดจ่อกับยอดเงินในบัญชี
หากินกับความชั่วร้าย
ไม่สำคัญหรอก ศีลธรรม "ผิดที่ค้ายา"
ศีลธรรม "ผิดที่เปิดซ่อง"
มันคือธุรกิจ สิ่งสำคัญคือได้กอบโกยเงินทอง
การร่ำรวยถึงขีดสุดไม่ได้เกิดขึ้นเอง
สำคัญมากที่หัวหน้าแก๊งต้องมีแผนธุรกิจ
ถ้าไม่วางแผน โครงสร้างจะพัง
แต่การใช้สติปัญญาควบคู่กับกล้ามเนื้อ
จะทำให้คุณมีชัยในการแข่งขัน
และกลายเป็นซีอีโอโลกใต้ดินอย่างที่คุณใฝ่ฝัน
เหมือนชายคนนี้
เจ้าพ่อค้าเฮโรอีน แห่งย่านฮาร์เลม แฟรงค์ ลูคัส
กลยุทธ์แปลกใหม่ของลูคัส พลิกโฉมวงการค้ายาในนิวยอร์ก
เขาสร้างห่วงโซ่อุปทานของตัวเอง
ที่เป็นแหล่งรายได้วันละกว่าล้านดอลลาร์
ผมเคยนอนท่ามกลางความเหน็บหนาว
แล้วผมก็ประสบความสำเร็จ มากขึ้นเรื่อยๆ
เมื่อทำตามแผนธุรกิจล้ำยุคของแฟรงค์
คุณก็แน่ใจได้เช่นกันว่า อาชญากรรมของคุณจะมีผลตอบแทน
(เส้นทางเจ้าพ่อมาเฟีย)
(แฟรงค์ ลูคัส: พัฒนาธุรกิจให้เติบโต)
แฟรงค์ ลูคัสสร้างอาณาจักร เฮโรอีนข้ามชาติมูลค่าหลายล้านดอลลาร์
จากศูนย์
ทุกอย่างเกิดขึ้นก่อนวันเกิดครบ 40 ปีของเขา
เป้าหมายของเขาคือหาเงินจากการขายเฮโรอีน
เขาจึงทำเงินมหาศาลจากการขายเฮโรอีน
แต่ก่อนที่คุณจะเดินตามแฟรงค์ ขึ้นเป็นผู้บริหารสูงสุดในองค์กร
นี่คือสิ่งที่คุณเรียนรู้ได้จากการไต่เต้าของเขา
(ข้อเท็จจริงที่ 1: หนุ่มน้อยลูคัสลิขิตอนาคตตัวเอง)
แฟรงค์ ลูคัสเกิดในชนบท
ของนอร์ทแคโรไลนาช่วงเศรษฐกิจตกต่ำครั้งใหญ่
เราไม่มีโอกาสหรอก ในนอร์ทแคโรไลนาที่กันดารอย่างนั้น
คุณมีชีวิตที่ดีไม่ได้ และดูแลครอบครัวตัวเองก็ไม่ได้
เขาเห็นญาติถูกฆ่าตายกับตา ฝีมือพวกเคเคเค
พวกนั้นยิงสมองเขากระจุยเลย
ยัดปืนลูกซองใส่ปากเขา เหนี่ยวไก
บางครั้งบางอย่างเกิดขึ้นในชีวิตคุณ และเปลี่ยนทุกอย่างไปเลย
เรื่องนั้นเปลี่ยนชีวิตคุณได้
แล้วเขาก็จากบ้าน มานิวยอร์ก
ปัญหาคือเขาไม่รู้หนังสือ
เขาทำงานส่งหนังสือพิมพ์ไม่ได้ ทำอะไรไม่ได้เลย
ทางเดียวที่เขาจะรอดคือทำงานผิดกฎหมาย
ซึ่งเป็นงานเดียวที่ยอมรับเขา เขาจึงเริ่มค้ายาเสพติด
(ข้อเท็จจริงที่ 2: ลูคัสเรียนรู้จากคนเก่ง)
บัมปี้ จอห์นสัน คือนักเลงผิวดำที่ร้ายกาจที่สุดเท่าที่เคยมีมา
บัมปี้เป็นเหมือนพ่อของเขา
ผมทำงานกับบัมป์ในช่วงหลายปีนั้น
สิบสามปี เก้าเดือน แปดวัน
และเงินทั้งหมดที่ผมหาได้
ผมให้เครดิตเขานะ ผมหาได้เพราะเขา
พอบัมปี้ตาย แฟรงค์ก็รับช่วงธุรกิจค้ายา
แฟรงค์อยากได้ธุรกิจค้ายา
เพราะเขาคิดว่านี่คือ การค้าที่เขาจะทำเงินได้มากที่สุด
(ข้อเท็จจริงที่ 3: ธุรกิจของแฟรงค์คือธุรกิจครอบครัว)
ในบรรดาเด็กชายเจ็ดคน แฟรงค์โตสุด เขาเป็นเหมือนฮีโร่ของผม
เขาขอให้เราทำอะไรสักอย่าง เราก็จะทำ
เขาสามารถคุมงานผ่านน้องๆ ได้
เขาไว้ใจน้องๆ และทำให้ทุกคนรวย
เขาพูดเรื่องครอบครัวตลอด รู้ไหม เขาพูดกรอกหูเราตลอด
"ให้ความสำคัญกับครอบครัว"
แฟรงค์มีเส้นทางอาชีพที่สดใส
และมีคนใกล้ชิดที่ภักดีเพื่อช่วยเขาสร้างธุรกิจ
แต่นั่นไม่ได้หมายความว่า ทุกคนเคารพอำนาจของเขา
ตอนคุณเริ่มกิจการ คุณจะพิสูจน์ยังไงว่าคุณมีของ
ไม่มีใครกล้าแหยมกับคนจากฮาร์เลม เข้าใจไหม
(กลยุทธ์: สร้างชื่อในท้องถิ่น)
ในฐานะหัวหน้าแก๊ง ทางเดียวที่จะ รับประกันความราบรื่นของกิจการ
คือทำให้ดูทันทีว่าใครขวางคุณจะลงเอยยังไง
อย่างแรก ฉันจะทุบหัวมันให้เละ
คุณต้องสร้างชื่อตัวเองเป็นนักฆ่า
มันเป็นวงการที่อยู่ยาก
ชื่อเสียงและการมีคนนับหน้าถือตาจึงสำคัญมาก
ใช่
ถ้าหัวหน้าแก๊งเผยจุดอ่อน คุณจะมีชีวิตอยู่ได้ไม่นาน
คนเหล่านี้ต่อยตีเป็นตั้งแต่เริ่มหัดเดิน
ไม่นานหลังจากยึด แก๊งวินเทอร์ฮิลล์ในบอสตัสมาได้
มีรายงานว่าไวท์ตี้ บัลเจอร์ ประกาศจุดยืนด้วยการฆ่าลูอิส ลูทีฟ
สมาชิกเก่าแก่ของแก๊งที่ขัดคำสั่งของไวท์ตี้
พบศพของเขาถูกหั่นเป็นชิ้นๆ ในท้ายรถคันหนึ่ง
ว่ากันว่า อัลเบิร์ต อนาสตาเซียเริ่มปกครองแก๊ง
ด้วยการสั่งฆ่าพนักงานขาย อาร์โนลด์ ชูสเตอร์ที่อยู่ใน
รายชื่อต้องฆ่าของหัวหน้า
เพราะช่วยตำรวจตามหา นักโทษหลบหนีคนหนึ่งที่เขารู้จัก
และเมื่อกรีเซลดา บลังโก เริ่มปกครองวงการค้าโคเคนในไมอามี
เธอคิดค้นวิธีหนึ่งเพื่อใช้ปรามศัตรู
จ้างสิงห์มอเตอร์ไซค์นักฆ่าที่เรียกว่าซิคาริโอ
ขีมอเตอร์ไซค์ตามลอบสังหารเหยื่อ
ปกติแล้วลงมือกลางวันแสกๆ
ไม่นานหลังจากที่ แฟรงค์ ลูคัสรับช่วงธุรกิจค้าเฮโรอีน
อำนาจของเขาก็ถูกทดสอบ
เมื่อคุณอยู่สูง จะเจออินทรีเสมอ โอเคไหม
อาจมีใครสักคนก็ได้
ที่เริ่มจับจ้องคุณและคิดว่า
"จะบอกให้นะ ฉันทำได้ดีกว่าหมอนี่นิดหน่อย"
"บางทีฉันควรได้เป็นหัวหน้า"
คุณปล่อยผ่านความเหิมเกริมแบบนั้นไม่ได้เด็ดขาด
(อพอลโล)
ในฮาร์เลม ปี 1960 วายร้ายที่สุดแห่งยุคนั้นคือแทงโก้
แทงโก้เป็นอันธพาลตัวใหญ่ สูงเกือบสองเมตร
คนในฮาร์เลมกลัวเขาทั้งนั้น
แทงโก้เป็นนักค้าเฮโรอีนอิสระ
ขึ้นชื่อเรื่องขี้โกง
ซึ่งเป็นสิ่งที่เจ้านายคนใหม่ แฟรงค์ ลูคัสยอมไม่ได้
แฟรงค์เล็งเห็นโอกาส
ทำให้ทุกคนเห็นว่าใครคุมและดัดนิสัยยักษ์ตนนี้
เมื่อเขาได้ยินว่าแทงโก้ต้องการสินค้าเพิ่ม
แฟรงค์หาเฮโรอีนให้เขาหนึ่งกิโลกรัม
โดยรู้ว่าท้ายสุดแทงโก้จะโกงเขาเช่นกัน
และเมื่อแฟรงค์มาเก็บเงินในอีกสองสัปดาห์ต่อมา
แทงโก้ก็ไม่ทำให้ผิดหวัง
เขาไม่ยอมจ่ายเงินให้แฟรงค์สักเหรียญ แถมยังวางกล้ามหยามเกียรติของแฟรงค์
และแม่เขาด้วย
คนเข้ามามุงกันมากขึ้น อย่างที่แฟรงค์คิดไว้
ข้อความนี้ชัดเจน
แฟรงค์รู้ดีว่าการจะประกาศตัว ให้ทุกคนรู้ว่าคุณคือเจ้าพ่อ
ไม่ใช่แค่ชักปืนออกมา
แต่ต้องรู้วิธีลั่นไกด้วย
ชื่อเสียงแบบนี้แหละที่คุณต้องสร้างขึ้นมาให้ได้
ในฐานะเจ้าพ่อ คุณอาจใช้กำลังเปิดประตูได้
แต่เรื่องหาเงินคุณต้องใช้สมอง
เริ่มด้วยคาถานี้ที่นักธุรกิจหัวดีทุกคนต้องทำตาม
ห้ามซื้อราคาค้าปลีก
(กลยุทธ์: ตัดพ่อค้าคนกลาง)
เด็กๆ ฝันอยากเป็นนักกีฬา นักบินอวกาศ หรือดาราหนัง
ไม่เคยมีใครใฝ่ฝันอยากเป็นพ่อค้าคนกลาง
น่าเสียดาย เพราะเงินกองอยู่ตรงนั้น
ในธุรกิจเฮโรอีน ห่วงโซ่อุปทานอยู่ต่างประเทศ
พ่อค้าคนกลางทำเงินได้มหาศาล
เพราะเขาเข้าถึงแหล่งผลิต
ซึ่งได้มาจากการหักกำไรของคุณ
ผมจะอธิบายให้ฟัง
ระหว่างที่แฟรงค์เริ่มเข้าวงการนี้
เฮโรอีนเข้ามาในสหรัฐฯ
ผ่านสิ่งที่เรียกว่า "เครือข่ายฝรั่งเศส"
มันเริ่มจากดอกฝิ่นที่ปลูกในตุรกี
เมื่อต้นโตเต็มที่ ชาวไร่ก็จะมาเก็บยาง
ยางนี้ถูกนำไปต้มกับมะนาวเพื่อสกัดมอร์ฟีน
(มอร์ฟีน)
จากนั้นก็ถูกส่งไปฝรั่งเศส
ซึ่งนักเคมีที่ขยันขันแข็ง เปลี่ยนมอร์ฟีนเป็นเฮโรอีน
มันเป็นกระบวนการที่ละเอียดและกลิ่นแรง
ต่อไป ก็ขึ้นอยู่กับพ่อค้าคนกลางจากแก๊งคอร์ซิกา
ที่จะลักลอบส่งเฮโรอีนบริสุทธิ์ ข้ามแอตแลนติกไปอเมริกา
ในทุกทางที่ทำได้
นั่นเป็นเครื่องปิ้งขนมปังที่แพงมาก
เมื่อเฮโรอีนขึ้นฝั่งสำเร็จ
มาเฟียอเมริกันก็เอาไปขาย ในราคาบวกเพิ่ม 400%
(ลิตเติ้ลอิตาลี - ฮาร์เลม)
แล้วมันก็กระจายสู่ท้องถนน
ด้วยความอนุเคราะห์จาก พ่อค้าในประเทศ อย่างแฟรงค์ ลูคัส
สำหรับมาเฟีย ขั้นตอนแบบนี้ ทำเงินล้านให้พวกเขาจนนับไม่ถ้วน
แต่สำหรับนักธุรกิจอย่างแฟรงค์
มันเกิดรายจ่ายที่ไม่จำเป็นอย่างน่าเจ็บใจ
แฟรงค์อยากลองหาวิธี "กำจัดพ่อค้าคนกลาง
เพื่อเพิ่มผลกำไรสูงสุด"
และลดโอกาสที่ผู้รักษากฎหมาย
จะแทรกซึมแก๊งของเขาด้วย
ลูคัสต้องการไอเดียแปลกใหม่
ซึ่งเขาได้จากที่เดียวกันกับ
ที่คุณน่าจะกำลังรับรู้เนื้อหาสำคัญนี้
โทรทัศน์
มีข่าวออกอากาศว่า
คนที่ไปรบที่เวียดนามกำลังติดยาอย่างหนัก
วอชิงตันยอมรับแล้วว่า
ทหารในเวียดนามกำลังติดยาอย่างหนัก
และขณะที่บางคนคงเห็นแค่วิกฤต แต่สมองของแฟรงค์คิดไปอีกเรื่อง
แฟรงค์เห็นโอกาสที่จะนำเข้าเฮโรอีนจากเอเชีย
แผนแม่บทของแฟรงค์น่ะเหรอ เลี่ยงเครือข่ายในฝรั่งเศส
และสร้างเส้นทางลำเลียง เฮโรอีนของตนเองจากตะวันออกไกล
และโชคดี เขามีเส้นสายอยู่แล้ว
ลูกพี่ลูกน้องของเขา สุภาพบุรุษนามว่าไอค์ แอทคินสัน
จ่าทหารปลดเกษียณที่เคยไปรบในเอเชีย
ผู้สามารถติดต่อกับคนปลูกดอกฝิ่น
แต่เวลาคุณคิดจะทำธุรกิจใหม่สักอย่าง
คุณต้องรอบคอบ
แฟรงค์เดินทางไปกรุงเทพฯ ประเทศไทยเพื่อพบไอค์
ญาติคนนี้แนะนำให้เขารู้จักพ่อค้าท้องถิ่น
ชายคนที่แฟรงค์เรียกว่า 007 เพราะสาเหตุที่เราก็รู้ดี
007 ยินดีที่จะขาย เฮโรอีนกว่า 200 กก.ให้แฟรงค์ทันที
ในราคาประมาณหนึ่งล้านดอลลาร์ หรือหนึ่งในสิบของราคาที่มาเฟียขายกัน
แฟรงค์ตกลงทันที
และหาคนช่วยขนส่งสินค้าข้ามประเทศ
นี่อาจเป็นจุดเริ่มต้นของมิตรภาพงดงามก็ได้
แต่แฟรงค์อยากแน่ใจว่า ปฏิบัติการของ 007 จะสำเร็จด้วยดี
เขาจึงเข้าไปในป่าของไทยด้วยตนเอง
เขาเดินป่ากลางความร้อนระอุอยู่นานหลายวัน
จนในที่สุดเขาก็ไปถึงดินแดนแห่งพันธะสัญญา
แฟรงค์ประทับใจมาก เขาซื้อสินค้าเพิ่มทันที
แต่การเดินทางขากลับเจออุปสรรค
กองโจร
แฟรงค์ต่อสู้เคียงข้างมัคคุเทศก์
พอเหตุการณ์สงบ ก็พบพวกโจรตายแล้ว
ในขณะที่เป้าหมายของแฟรงค์ นั่นคือคุ้มกันเฮโรอีนจากผู้ผลิตโดยตรง
ปลอดภัยเรียบร้อยดี
ผมเข้าไป ผมได้ของ
แล้วก็กลับ ที่เหลือคือประวัติศาสตร์
แต่แม้ว่าคุณสามารถ ติดต่อซื้อขายสินค้ากับผู้ผลิตโดยตรง
คุณจะเป็นหัวหน้าแก๊งไม่ได้ถ้ายอดขายไม่เปรี้ยง
หาวิธีขายของให้หมดไวเป็นเทน้ำเทท่า
(กลยุทธ์: ผูกขาดตลาด)
เมื่อไหร่ก็ตามที่ยอดขาย โตไม่ทันศักยภาพการตลาดของคุณ
ไม่ว่าจะด้วยเหตุผลอะไร คุณมีปัญหาแล้ว
ทางออกของปัญหาโลกแตกที่พบได้ทั่วไปนี้น่ะเหรอ
กลายเป็นผู้ขายคนเดียวในเมืองซะเลย
(สตาร์บัคส์ คอฟฟี่)
ถ้าคุณเป็นเจ้าเดียวในตลาด คุณก็ควบคุมตลาดได้
คุณคิดราคาเท่าไหร่ก็ได้ตามใจชอบ
วิธีนี้ได้ผลแน่นอนสำหรับคนเหล่านี้
หัวหน้าแก๊ง อีน็อค "นัคกี้" จอห์นสัน ใช้เส้นสายทางการเมืองที่มี
เพื่อควบคุมการค้าเหล้าเถื่อนทั้งหมด ในแอตแลนติกซิตีช่วงห้ามขายเหล้า
และทำเงินให้เขาห้าแสนดอลลาร์ต่อปี
คิดเป็นเงินปัจจุบันคือเก้าล้าน
จากการค้าเหล้าเถื่อน การค้าประเวณี และการพนัน
หัวหน้าแก๊งฟิลาเดลเฟีย นิโคดีโม สการ์โฟ ผูกขาดตลาดยาเมตแอมเฟตามีน
โดยการนำเข้าและจัดจำหน่าย สารพีทูพีกว่า 100 แกลลอน
ซึ่งเป็นส่วนผสมหลักที่เพียงพอจะ
ทำยาเสพติดฤทธิ์แรงมากถึงครึ่งตัน
และเฉิงฉุยผิง หรือที่รู้จักกันในนามเจ๊ผิง
ทำเงินได้ 40 ล้านดอลลาร์ช่วงสองทศวรรษนั้น
ด้วยการเป็นเจ้าประจำ ที่ลักลอบพาคนหลบเข้าเมือง
จากจีนไปสหรัฐฯ
ทำให้เธอได้ฉายาว่า "นักค้ามนุษย์ตัวแม่"
แต่แฟรงค์ ลูคัสกำลังมองไปที่
ฐานผู้บริโภคที่ใหญ่กว่าและเติบโตเร็วยิ่งกว่าเดิม
ประมาณร้อยละ 50 ของ ผู้ติดเฮโรอีนอาศัยอยู่ในนิวยอร์ก
และประมาณร้อยละ 80 ของผู้ติดยา ในนิวยอร์กซิตีอาศัยอยู่ที่ฮาร์เลม
เห็นได้ชัดว่าปัญหาไม่ได้อยู่ที่ดีมานด์
แต่จะแน่ใจได้ยังไงว่า ลูกค้าจะมาซื้อสินค้าจากคุณแน่ๆ
ก็ต้องเริ่มที่ทำการตลาด
เช่นเดียวกับองค์กรส่วนใหญ่ คุณต้องตีตราผลิตภัณฑ์ของตนเอง
คุณอยากให้ลูกค้าตามหาแบรนด์ของคุณ คุณก็ต้องทำให้แบรนด์ของคุณน่าเชื่อถือ
และมีชื่อที่คนจดจำง่าย
นี่คือรายชื่อสินค้าบางส่วนที่แฟรงค์ทำการตลาด
บางชื่อผมจำได้ อยากให้ผมอ่านทั้งหมดเลยเหรอ
โอเค
มีน แมชชีน
คูด บี เฟทัล
เทสเตอร์ชอยส์
ฮาร์เลม ไฮแจ็ค, จอยท์
ฟัค มี, ฟัค ยู
ดิ๊ก ดาวน์
โอ้ ค้านท์ เก็ต อีนัฟ ออฟ แด็ด ฟังกี้ สตัฟ
- เพย์แบ็ก - แทรจิก แมจิก
ไนซ์ทูบีไนซ์
ดิ๊งด่อง
โอดี คอร์เร็กต์, ออฟฟีเชียล คอร์เร็กต์
แพสต์ ดิว
เพย์แบ็ก เรเวนจ์
กรีนเทป, เร้ดเทป, รัช
ช่างคิดไปได้จริงๆ
แต่การสร้างแบรนด์ อย่างชาญฉลาดอย่างเดียวไม่พอ
สิ่งที่อยู่ข้างในต่างหากที่สำคัญ
แฟรงค์ประทับตรา "บลูเมจิก"
เพื่อบอกว่ามันเป็นยาเสพติดที่ดีที่สุดที่คุณจะซื้อได้
สูตรลับของแฟรงค์คืออะไรน่ะเหรอ
เฮโรอีนส่วนใหญ่ที่ขายกันในตอนนั้น
มีระดับความบริสุทธิ์แค่หนึ่งถึงสามเปอร์เซ็นต์
แต่ลูคัสให้ความสำคัญกับลูกค้าก่อน
ด้วยการเพิ่มระดับความบริสุทธิ์ เป็นห้าถึงเจ็ดเปอร์เซ็นต์
ผู้เสพเมาได้แรงขึ้น
ก็เหมือนคุณซื้อฟอร์ดก็ได้หรือซื้อคาดิลแลคก็ได้
เป็นผมคงอยากซื้อคาดิลแลค มากกว่า ซึ่งแฟรงค์มีจุดขายอย่างนี้
และเมื่อคุณขายของคุณภาพดี ซึ่งอันตรายถึงตายได้
การควบคุมคุณภาพจึงเป็นสิ่งสำคัญ
แฟรงค์ดูแลให้สายการผลิตของเขา อยู่ในมือของผู้เชี่ยวชาญตัวจริง
อัจฉริยะด้านการผลิตที่เขาเรียกว่า เร้ดท็อป
ทุกครั้งที่แฟรงค์ได้รับเฮโรอีนจากเอเชีย
เขาส่งให้เร้ดท็อป
ที่ปรับลดเฮโรอีนโดยเพิ่มสารอื่นๆ
เพื่อให้พร้อมจำหน่าย
เมื่อดีมานด์เพิ่ม แฟรงค์ก็จ้างคนเพิ่ม
และบังคับให้พนักงานใหม่เหล่านี้ สวมเครื่องแบบเฉพาะเพื่อความโปร่งใส
เพื่อหลีกเลี่ยงสายตาตำรวจ
ลูคัสสั่งเร้ดท็อปให้ย้ายฐานปฏิบัติการไปทั่วเมือง
ว่ากันว่าบางครั้งเขาจ้างตำรวจให้ทำงานที่บ้าน
แต่แฟรงค์ต้องการอย่างอื่น เพื่อจะผูกขาดตลาดได้อย่างแท้จริง
กลยุทธ์ค้าปลีกที่มั่นคง
จากการศึกษาพฤติกรรมตำรวจ แฟรงค์สังเกตเห็นรูปแบบหนึ่งที่สำคัญ
ทุกวัน เวลาสี่โมงเย็น ตำรวจที่เข้ากะเช้าจะเลิกงาน
แต่กะกลางคืน จะเข้าเวรห้าโมงเย็น
แฟรงค์สั่งคนของเขาออกทำงานอย่างหนัก
ในชั่วโมงทองนี้
ส่วนแฟรงค์ก็สอดส่องการบริการลูกค้าของทีมงาน
ด้วยการปลอมตัวสำรวจย่านฮาร์เลม
ถ้ามีใครพลาด ก็จบไม่สวย
แต่เมื่อสินค้าขายดีขนาดนี้
บางครั้งคุณก็ทำได้แค่นั่งชื่นชมผลงาน
เพราะการผลิตสินค้าคุณภาพดี และผูกขาดการจัดจำหน่าย
แฟรงค์จึงมีตลาดเฮโรอีนของฮาร์เลมในกำมือ
ณ จุดนี้ ใครจะไม่อยาก ชื่นชมผลของความเหนื่อยยาก
แต่ก่อนที่คุณจะเริ่มหว่านเงินไปทั่ว
จงตั้งใจศึกษาบทเรียนบทต่อไปในคู่มือนี้
(กลยุทธ์: ฟอกเงิน)
เมื่อคุณป้อนยาเสพติดเข้าสู่ตลาด
คุณไม่ได้รับเงินเข้าบัญชีโดยตรง
เงินสดเป็นที่ต้องการมากกว่า เมื่อคุณทำธุรกิจผิดกฎหมาย
เพราะไม่มีประวัติ
แต่การมีเงินสดจำนวนมากหมุนเวียน อาจสร้างปัญหาบางอย่าง
ตอนนั้นพวกเขาโกยเงินได้มหาศาล สุดยอดมาก
คนอย่างแฟรงค์ ลูคัส
พวกเขามีธนบัตรยี่สิบ และห้าสิบดอลลาร์เป็นแสนๆ ใบ
ธนบัตรสิบดอลลาร์และห้าดอลลาร์ด้วย
แบกลำบาก นับไม่หวาดไหว
และอย่างที่รู้
ธนาคารจะสงสัยทันที ว่าทำไมคุณมีเงินสดมากขนาดนี้
เมื่อคนส่วนใหญ่จ่ายเป็นเช็ค
ไม่ได้มีปัญหาแค่นั้น
ถึงที่สุดแล้ว ทุกคน รวมถึงพวกมาเฟีย
ต้องยื่นบัญชีรายรับรายจ่ายเพื่อเสียภาษี
และถ้าคุณอยู่ในคฤหาสน์ ที่ฮาเวิร์ดบีช คุณมีรถพอร์ช
แล้วพอถึงเวลาเก็บภาษีเงินได้
คุณอ้างว่าคุณเป็นบุรุษไปรษณีย์ รายได้ปีละ 12,000 เหรียญ
มันไม่สมเหตุสมผล
เหล่าเทพแห่งอาชญากรรมถึงได้คิดค้น
วิธีฟอกเงิน
พร้อมจะเปลี่ยนเงินสกปรกให้สะอาดเอี่ยมหรือยัง
แม้ว่าเทคนิคจะหลากหลาย แต่ส่วนใหญ่มีขั้นตอนพื้นฐานเหมือนกัน
ขั้นแรก หาสถานที่ถ่ายเท
สร้างธุรกิจถูกกฎหมายสักแห่ง
ที่มีบัญชีธนาคาร ให้คุณถ่ายเทเงินผิดกฎหมายไปเก็บได้
เช่น ร้านล้างรถหรือคลับเปลื้องผ้า
ขั้นที่สอง ตัดตอนหลายๆ ชั้น
ใช้ธุรกรรมที่ซับซ้อนเพื่อตัดตอน เงินที่ได้จากแหล่งผิดกฎหมาย
เช่น ซื้อทอง
แล้วขาย
จากนั้นก็ส่งเงินก้อนนี้
จากบัญชีธนาคารในต่างประเทศหนึ่งไปยังอีกบัญชี
เพื่อให้แกะรอยยากยิ่งขึ้น
หรือไม่ก็เอาเงินนั้นไปซื้อสินทรัพย์ เช่น รถหรู เครื่องเพชร หรืออสังหาริมทรัพย์
แล้วขายอีกที ซึ่งนำเราไปสู่ ขั้นที่สาม รวมเป็นหนึ่งเดียว
เอาเงินที่คุณเพิ่งฟอกสดๆ ร้อนๆ เข้าสู่ระบบการเงินที่ถูกกฎหมาย
เพื่อไม่ให้สรรพากรตามจี้คุณอีก
ไชโย เงินค้ายาสกปรกของคุณ ตอนนี้ขาวสะอาดหมดจด
ฟังดูง่าย
แต่การฟอกเงินมันยากตรงที่
คุณทำคนเดียวไม่ได้
ที่นิวยอร์ก แฟรงค์รู้จักทุกคน
เขาจึงมีเส้นสายไว้ใจได้ที่จะฟอกเงินให้เขา
เขามีเส้นสายระดับผู้บริหารที่เคมิคอลแบงค์
เขาจะสั่งให้พนักงานทุกคนต้อนรับแฟรงค์
และงานต้อนรับแฟรงค์ก็คือ
พวกเขาจะนับเงินหลายแสนดอลลาร์ที่มีทั้ง
ธนบัตรห้าเหรียญ สิบเหรียญ หนึ่งเหรียญ ยี่สิบ
และเจ้าหน้าที่ธนาคารคนนั้นจะไม่ถามใดๆ
แค่เปลี่ยนเงินนั้นเป็นธนบัตรร้อยดอลลาร์
เหมือนเจ้าของกิจการตัวจริง ลูคัสเอาเงินสะอาดแล้วไปลงทุน
ทำธุรกิจที่เสียภาษีถูกต้อง
เขาคุมธุรกิจแทบจะทั้งหมดในฮาร์เลม
เขามีคลับที่นั่นแห่งนึง มีร้านค้าอยู่สองสามร้าน
เขามีอาคารสำนักงานหลายแห่ง ตามสถานที่ต่างๆ เช่น ดีทรอยต์
และส่วนอื่นๆ ของนิวยอร์กซิตี
มีไร่แห่งนึงในนอร์ทแคโรไลนา
เขาซื้อที่ดินหมื่นกว่าไร่ วัว 300 ตัว
เขามีวัวชนะการประกวด ตัวละแสนดอลลาร์ที่นั่นด้วย
เป็นวัวที่สุดยอดมาก
มันตัวใหญ่มาก
ธุรกิจที่หลากหลายของแฟรงค์ ปูทางให้เขาเข้าสู่สังคมชั้นสูง
แฟรงค์รู้จักคนดังสมัยนั้น นักมวย โจ หลุยส์ คนในแวดวงบันเทิง
เขาเป็นคนดังแห่งยุค
ถึงแม้ว่าเขาจะทำเรื่องไม่ดี และผิดกฎหมายร้ายแรง
มีอยู่ครั้งหนึ่งผมนั่งในบาร์
เขาก็พูดว่า "นายชอบ เจมส์ บราวน์ใช่ไหม" ผมก็บอก "ครับ"
แล้วดนตรีก็เริ่มบรรเลง เจมส์ บราวน์เดินเข้ามา
คว้ามือผม พยายามจะฉุดผม ขึ้นมาเต้น ผมก็เหวอไปเลย
เพราะความช่ำชองในการฟอกเงินของแฟรงค์
เขากับน้องๆ จึงสามารถ ใช้ชีวิตดุจราชวงศ์ในฮาร์เลม
เงินคือทุกสิ่ง นี่แหละอเมริกา
เงินคือทุกสิ่ง
แต่เมื่อสินค้าหลักของคุณคือเฮโรอีนคุณภาพสูง
วันชื่นคืนสุขย่อมไม่คงอยู่ตลอดกาล
ผู้คนมากมายเริ่มล้มตาย และรัฐบาลก็เริ่มตื่นตัว
(ริชาร์ด นิกสัน)
ศัตรูหมายเลขหนึ่งของประชาชนในสหรัฐฯ คือการใช้ยาผิดวัตถุประสงค์
ในเวลาแบบนี้ คุณจะทำตามแผนธุรกิจต่อไปยังไง
บริษัทได้รับความเสียหายใหญ่หลวง ทั้งกำลังการผลิตและด้านมนุษย์สัมพันธ์
ต้องฟื้นฟูทั้งสองอย่างนี้ ให้เร็วที่สุดและรอบด้านที่สุด
(กลยุทธ์: ปกป้องผลกำไร)
ถ้าคุณอยากสร้างธุรกิจที่ยั่งยืน
คุณต้องมีกลยุทธ์ที่ยืดหยุ่น เข้ากับทุกสภาพตลาด
ในปี 1971 ประธานาธิบดีนิกสัน บัญญัติคำว่า "สงครามต่อต้านยาเสพติด"
และในนิวยอร์กซิตีตอนนั้น สงครามนี้กำลังดุเดือด
ดังนั้นจึงสำคัญมากที่กรมตำรวจนิวยอร์กซิตี
ต้องแสดงให้เห็นว่าพวกเขา จัดการได้ด้วยการกวาดล้างพ่อค้ายา
แฟรงค์ใช้หลากหลายวิธีเพื่อแก้ปัญหานี้
เริ่มจากแคมเปญประชาสัมพันธ์
เขาคิดว่าการทำประโยชน์เพื่อชุมชน
จะเป็นวิธีที่มีประสิทธิภาพ ในการปกป้องตัวเองและพรรคพวก
ปล่อยเงินกู้
ไม่ต้องห่วงว่าจะได้เงินคืนไหม
ดูแลความเป็นอยู่ของชาวบ้าน
เขาดึงชาวบ้านมาเป็นพวก
และเขายังดูแลกลุ่มประชากรที่สำคัญกว่านั้นด้วย
ตำรวจ
แฟรงค์ใช้เงินเลี้ยงตำรวจเยอะมาก
การมีตำรวจเป็นพวกด้วยแปลว่า
คุณสามารถใช้ชีวิตปกติธรรมดา โดยไม่กังวลว่าจะถูกจับ
แปลว่าคุณรู้ว่ายาเสพติดจะเข้ามาอย่างปลอดภัย
โดยไม่ถูกตำรวจสกัดไปได้
แต่ก็เช่นเดียวกับที่เจ้าพ่อหลายคนรู้
ความใจป้ำของคุณอาจทำให้ ตำรวจบางคนอยากได้มากกว่านั้น
ช่วงต้นทศวรรษ 70
แฟรงค์ ลูคัสย้ายครอบครัว ไปอยู่ย่านชานเมืองที่เงียบสงบ
แต่เมื่อคุณใช้ชีวิตแบบอาชญากร กรรมก็หาทางตามคุณถึงบ้านจนได้
วันนี้ แฟรงค์มีแขกที่ไม่ได้รับเชิญ
ตำรวจขี้ฉ้อจากนิวยอร์กที่เขาเรียกว่าเบบี้เฟซ
เขาสั่งให้แฟรงค์จ่ายเงินสดให้เขาเดือนละหมื่น
ไม่งั้นเขาจะปิดกิจการของแฟรงค์ตลอดกาล
แฟรงค์ไม่เห็นทางเลือกจริงๆ
เขาเลยยอมจ่าย
แต่ในขณะที่แฟรงค์รีบร้อนจะสลัดเบบี้เฟซให้หลุด
ภัยร้ายแรงกว่านั้นก็กระหน่ำ จัดการเขา หน่วยปราบปรามยาเสพติด
เจ้าหน้าที่ทำงานอย่างหนักเพื่อ รวบรวมข้อมูลในกิจการของแฟรงค์
และเมื่อมีคนในแก๊งขายข่าวให้ตำรวจ
พวกเขาก็โจมตีจุดตาย
จะเล่าให้ฟัง
ตอนที่เจ้าหน้าที่ปราบปรามและตำรวจบุกจับเขา
ภรรยาเขาขว้างกระเป๋าทิ้งทางหน้าต่างหลายใบ
มีเงินสดมากกว่าห้าแสนเหรียญ เป็นธนบัตรย่อยๆ
และนี่คือเงินที่เขาสะสมไว้
เพื่อจะไปประเทศไทยซื้อเฮโรอีน 100 กิโลกรัม
น่าเศร้าที่เขาไม่มีวันได้ไปทริปนั้น
แฟรงค์ถูกไต่สวนข้อหาค้ายา ทั้งในศาลของรัฐบาลกลางและรัฐ
เขามีความผิดตามฟ้องและต้องโทษจำคุก 70 ปี
แต่แล้วเจ้าพ่อค้ายาตัวเอ้ ของฮาร์เลมก็ทำการซื้อขายครั้งสุดท้าย
แฟรงค์ร่วมมือกับทีมตำรวจ อเมริกาและทำข้อตกลงแลกเปลี่ยนกัน
เพื่อลดโทษจำคุก
ในฐานะนักธุรกิจ
ที่ดูแลตัวเอง เขาตัดสินใจถูกแล้ว
ต่อให้นั่นหมายถึงการหักหลังน้องชายตัวเองก็ตาม
เราภักดี
แล้วเขาก็ตลบหลัง
การหักหลังแบบนั้น บางครั้งมันก็ยากจะทำใจ
จริงนะ รู้ไหมถ้าเป็นคนอื่น
เรารับมือได้ดีกว่านี้หน่อย แต่นี่พี่ชายคุณ คนในครอบครัวคุณ
กรีดใจที่สุด
ทุกวันนี้ก็ยังเจ็บอยู่ ยังเจ็บ
จะพูดอะไรได้อีกล่ะ มันคือธุรกิจ
ความอัจฉริยะในการฟันกำไร ของแฟรงค์ ลูคัสทำให้เขาหาเงินได้เป็นล้าน
แต่เขาครองตำแหน่งเจ้าพ่อได้แค่เจ็ดปี
ถ้าอยากให้อำนาจของคุณทั้งเจิดจ้าและยั่งยืน
คุณต้องอ่านคู่มือนี้ให้แตกฉานยิ่งขึ้น
และตามรอยอาชญากรตัวพ่อรายต่อไปของเรา
เจ้าพ่อแก๊งซิซิลี ซัลวาทอร์ "เดอะบีสต์" รีน่า
เคล็ดลับในการพิชิตโลกใต้ดิน ในระดับตำนานของเขาน่ะเหรอ
ไม่แยแสชีวิตมนุษย์แม้แต่น้อย
พร้อมจะปลดปล่อยสัตว์ร้ายในตัวคุณหรือยัง
คำบรรยายโดย เพียรพิไล ธรรมลิขิตชัย